Author: A6Tseries
Last saved by: Admin

Informácia o celkovom štatistickom vyhodnotení
procesu verejného obstarávania za rok 2007

Úrad pre verejné obstarávanie (ďalej len „úrad“) ako ústredný orgán štátnej správy pre oblasť verejného obstarávania, okrem metodickej, školiacej, kontrolnej činnosti, či rozhodovania o námietkach, štatisticky vyhodnocuje verejné obstarávanie a sprístupňuje informácie o uzavretých zmluvách na základe uskutočnených postupov vo verejnom obstarávaní. 

Slovenská republika ako členský štát Európskej únie má povinnosť predkladať Európskej komisii štatistickú správu o zmluvách uzavretých v predchádzajúcom kalendárnom roku podľa smerníc Európskeho parlamentu a Rady:
•	2004/18/ES z 31. marca 2004 o koordinácii postupov zadávania verejných zákaziek 
na práce, verejných zákaziek na dodávku tovaru a verejných zákaziek na služby 
(tzv. Klasická smernica);
•	2004/17/ES z 31. marca 2004 o koordinácii postupov obstarávania subjektov pôsobiacich v odvetviach vodného hospodárstva, energetiky, dopravy a poštových služieb 
(tzv. Vybrané odvetvia).

Tieto smernice boli implementované zákonom č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“).

Úrad vyhodnotil verejné obstarávanie z dvoch skupín informácií o výsledku verejného obstarávania zasielaných v súlade s Nariadením Komisie (ES) č. 1564/2005 zo 7. septembra 2005, ktorým sa ustanovujú štandardné formuláre na zverejňovanie oznámení v rámci postupov verejného obstarávania podľa smerníc Európskeho parlamentu a Rady 2004/17/ES a 2004/18/ES 
a s vyhláškou Úradu pre verejné obstarávanie č. 35/2006 Z. z. o oznámeniach používaných 
vo verejnom obstarávaní. Týmito informáciami boli Oznámenia o výsledku verejného obstarávania (ďalej len „oznámenie“) zverejnené vo Vestníku verejného obstarávania (ďalej len „vestník“) podľa zákona a oznámenia nezverejnené vo vestníku (ide o zákazky na poskytnutie neprioritných služieb uvedených v prílohe č. 3 k zákonu), ako aj informácie o uzavretí zmlúv pri zadávaní podprahových zákaziek.

Na požiadanie verejného obstarávateľa a obstarávateľa úrad nezverejňoval oznámenia týkajúce sa neprioritných služieb (príloha č. 3 k zákonu). Podiel nezverejnených oznámení z celkového počtu hodnotených oznámení predstavuje 22,5 %.

Členenie subjektov „klasického sektora“ a „vybraných odvetví“ je aj v súlade s číselníkom Inštitucionálnych subsektorov ESU 95 (Institutional subsectors of System of National Accounts).

Predmety zákaziek – tovary, služby a stavebné práce – boli zatriedené podľa Spoločného slovníka obstarávania – Common procurement vocabulary (CPV) [nariadenie Komisie (ES) 
č. 2151/2003 zo 16. decembra 2003, ktorým sa mení a dopĺňa nariadenie (ES) č. 2195/2002 Európskeho parlamentu a Rady o Spoločnom slovníku obstarávania].

Materiál obsahuje informácie o nadlimitných zákazkách a podlimitných zákazkách verejného obstarávania a údaje o zmluvách uzavretých postupom zadávania podprahových zákaziek. Predmetný materiál neobsahuje údaje o zákazkách s nízkymi hodnotami, t. j. obstarávanie tovarov a služieb s predpokladanou hodnotou zákazky do 1 mil. Sk a stavebných prác do 4 mil. Sk 
bez DPH. 

Uvádzané hodnoty v materiáli zahŕňajú hodnotu všetkých zmlúv okrem čiastkových zmlúv uzavretých na základe rámcových zmlúv a rámcových dohôd, ktoré sú vyhodnotené a uvádzané samostatne. Všetky hodnoty zmlúv sú uvádzané v Sk bez DPH. Vybrané údaje sú porovnávané s rokom 2006. 

Informácia o celkovom štatistickom vyhodnotení procesu verejného obstarávania za rok 2007, ktorú úrad na základe úlohy C.2. uznesenia vlády Slovenskej republiky č. 228 zo dňa 7. marca 2001 predkladá na rokovanie vlády Slovenskej republiky, je rozdelená na štyri časti:
1.	Vyhodnotenie výsledkov verejného obstarávania;
2.	Verejný obstarávateľ („klasický sektor“) - vyhodnotenie verejného obstarávania;
3.	Obstarávateľ („vybrané odvetvia“) - vyhodnotenie verejného obstarávania;
4.	Podnikateľské subjekty vo verejnom obstarávaní.

1.	Vyhodnotenie výsledkov verejného obstarávania: obsahuje hodnotenie verejného obstarávania spolu a zahŕňa sumárne prehľady a údaje za verejných obstarávateľov a obstarávateľov povinných uplatňovať pravidlá a postupy verejného obstarávania.

2.	Verejný obstarávateľ („klasický sektor“) - vyhodnotenie verejného obstarávania: podľa požiadaviek Európskej komisie v súlade so smernicou Európskeho parlamentu a Rady 2004/18/ES je rozdelený na „štátnu správu“ a „územnú samosprávu“.

V tejto časti sú uvedené údaje aj za „iné subjekty“, ktoré pozostávajú z dvoch skupín. Prvou skupinou sú „iné osoby“, ktoré nie sú verejní obstarávatelia podľa zákona, ale verejný obstarávateľ im poskytol viac ako 50 % finančných prostriedkov na dodanie tovaru, na poskytnutie služby 
a na uskutočnenie stavebných prác napr. čerpaním fondov EÚ, alebo na základe iných poskytnutých dotácií. Druhou skupinou sú „subjekty“, ktoré dobrovoľne používajú postupy verejného obstarávania.

Štátna správa
•	ministerstvo alebo iný štátny orgán vrátane svojich útvarov, t. j. Slovenská republika zastúpená svojimi orgánmi; štátnymi agentúrami - podľa § 6 ods. 1 písm. a) zákona; 
•	organizácia riadená verejným právom - podľa § 6 ods. 1 písm. d) zákona;
Územná samospráva
•	regionálny alebo miestny orgán, t. j. obec a vyšší územný celok; regionálna agentúra - podľa § 6 ods. 1 písm. b) a § 6 ods. 1 písm. c) zákona;
•	organizácia riadená verejným právom - podľa § 6 ods. 1 písm. d) zákona;
•	združenie právnických osôb - podľa § 6 ods. 1 písm. e) zákona;
Iný subjekt
•	osoba, ktorá nie je verejný obstarávateľ, a ktorej poskytol verejný obstarávateľ viac ako 50 % finančných prostriedkov - podľa § 7 zákona;
•	dobrovoľne postupujúci podľa zákona.

3.	Obstarávateľ („vybrané odvetvia“) - vyhodnotenie verejného obstarávania: obsahuje hodnotenie subjektov pôsobiacich v odvetviach vodného hospodárstva, energetiky, dopravy a poštových služieb v súlade s prílohami smernice Európskeho parlamentu a Rady 2004/17/ES, ktoré definujú oblasť činností podliehajúcich verejnému obstarávaniu:

•	I	Výroba, preprava a distribúcia plynu a tepla.
•	II	Výroba, preprava a rozvod elektrickej energie.
•	III	Výroba, preprava a distribúcia pitnej vody.
•	IV	Železničné služby.
•	V	Mestská doprava (železničná, električková, trolejbusová a autobusová).
•	VI	Poštové služby.
•	VII	Prieskum a ťažba ropy a zemného plynu.
•	VIII	Prieskum a ťažba uhlia a iných tuhých palív.
•	IX	Prístavy námorné a vnútrozemské alebo terminálové zariadenia.
•	X	Letiskové zariadenia.

4.	Podnikateľské subjekty vo verejnom obstarávaní: hodnotenie podnikateľských subjektov, ktoré boli úspešné vo verejnom obstarávaní.

1.	Vyhodnotenie výsledkov verejného obstarávania

Informácia o celkovom štatistickom vyhodnotení procesu verejného obstarávania za rok 2007 bola vypracovaná na základe údajov uvedených v oznámeniach. Spracovaných bolo spolu 6 052 oznámení (z toho: 10 oznámení sa týkalo súťaží návrhov a 1 oznámenie sa týkalo  koncesie 
na stavebné práce), čo predstavuje 57,7 % oproti 10 480 oznámeniam spracovaných v roku 2006. V roku 2007 bolo: 284 oznámení o zrušení vyhlásených postupov vo verejnom obstarávaní, 
3 489 oznámení o výsledku verejného obstarávania (vrátane 1 853 oznámení o podprahových zákazkách) a 2 279 oznámení o uzatvorení čiastkových zmlúv na základe platnej rámcovej dohody. Z počtu doručených oznámení vyplýva, že došlo k poklesu oznámení o 4 428 (42,3 %).

Uvedený počet oznámení poslalo 1 237 verejných obstarávateľov, obstarávateľov a iných subjektov, čo je o 385 aktívnych subjektov menej ako v roku 2006.

Prehľad počtu aktívnych subjektov za rok 2007 v porovnaní s rokom 2006 je v tabuľke č. 1.

tabuľka č. 1
Rok | 2006 | 2007
Subjekt | Aktívne subjekty
| počet | v  % | počet | v  %
Slovenská republika zastúpená svojimi orgánmi | 321 | 19,8 | 256 | 20,7
Organizácia riadená verejným právom | 126 | 7,8 | 125 | 10,1
Štátna správa | 447 | 27,6 | 381 | 30,8
Obec a vyšší územný celok | 794 | 49,0 | 565 | 45,7
Organizácia riadená verejným právom | 71 | 4,4 | 70 | 5,7
Združenie právnických osôb | 46 | 2,8 | 24 | 1,9
Územná samospráva | 911 | 56,2 | 659 | 53,3
Verejný obstarávateľ (klasický sektor) | 1358 | 83,8 | 1040 | 84,1
Obstarávateľ (vybrané odvetvia) | 67 | 4,1 | 43 | 3,5
Spolu | 1425 | 87,9 | 1083 | 87,6
Verejný obstarávateľ poskytuje dotáciu | 189 | 11,7 | 154 | 12,4
Postupuje dobrovoľne podľa zákona | 8 | 0,5 | 0 | 0,0
Iné subjekty | 197 | 12,1 | 154 | 12,4
Celkove | 1622 | 100,0 | 1237 | 100,0

Zhrnutie údajov verejného obstarávania spolu za rok 2007 za verejných obstarávateľov („klasický sektor“), obstarávateľov („vybrané odvetvia“) a „iné subjekty“ sú v prílohách č. 1 až 10.

V roku 2007 bol celkový počet oznámení 6 041 vrátane oznámení o uzavretí čiastkových zmlúv uzavretých na základe rámcových dohôd (počet je uvádzaný bez súťaží návrhov a koncesií, 
t. j. bez 11 oznámení). Spolu bolo ukončených 3 483 postupov verejného obstarávania (počet je uvádzaný bez 5 súťaží návrhov a 1 koncesie), z toho v prípade 3 249 ukončených postupov boli uzatvorené zmluvy podľa Obchodného a Občianskeho zákonníka a v prípade 234 ukončených postupov boli uzavreté rámcové dohody. Zaslaných bolo 2 279 oznámení o uzavretých čiastkových zmluvách na základe rámcových dohôd (tabuľka č. 5).

	Verejní obstarávatelia, obstarávatelia a iné subjekty v roku 2007 uzavreli zmluvy v hodnote 74 175 mil. Sk, čo je oproti minulému roku menej o 27 % (tabuľka č. 2; prílohy č. 5 a 7).

tabuľka č. 2
Rok | 2006 | 2007

Subjekt

Hodnota
v mil. Sk

Podiel
v  %

Hodnota
v mil. Sk

Podiel
v  %

Slovenská republika zastúpená svojimi orgánmi | 18 346 | 18,0 | 22 577 | 30,4
Štátna agentúra/úrad | *x | x | 33 | 0,1
Organizácia riadená verejným právom | 19 609 | 19,3 | 10 477 | 14,1
Štátna správa | 37 955 | 37,3 | 33 087 | 44,6
Obec a vyšší územný celok | 20 369 | 20,0 | 11 390 | 15,4
Regionálna alebo miestna agentúra/úrad | *x | x | 16 | 0,1
Organizácia riadená verejným právom | 1 266 | 1,3 | 1 136 | 1,5
Združenie právnických osôb | 311 | 0,3 | 306 | 0,4
Územná samospráva | 21 946 | 21,6 | 12 848 | 17,4
Verejný obstarávateľ (klasický sektor) | 59 901 | 58,9 | 45 935 | 62,0
Obstarávateľ (vybrané odvetvia) | 37 207 | 36,6 | 27 174 | 36,6
Spolu | 97 108 | 95,5 | 73 109 | 98,6
Verejný obstarávateľ poskytuje dotáciu | 2 832 | 2,8 | 1 066 | 1,4
Postupuje dobrovoľne podľa zákona | 1 801 | 1,7 | 0 | 0,0
Iné subjekty | 4 633 | 4,5 | 1 066 | 1,4
Celkove | 101 741 | 100,0 | 74 175 | 100,0
	* Údaje za rok 2006 neboli zisťované

	Hodnota všetkých uzavretých zmlúv pri nadlimitných zákazkách predstavuje spolu 
54 014 mil. Sk, čo predstavuje 72,8 % z celkovej hodnoty zmlúv, pričom počet 569 nadlimitných zákaziek je len 16,3 % z celkového počtu zákaziek. 

Nižšia bola hodnota uzavretých zmlúv pri podlimitných zákazkách s počtom 2 914 ukončených postupov a v hodnote 20 161 mil. Sk (27,2 %). Hodnota zmlúv pri podlimitných zákazkách zahŕňa aj hodnotu uzavretých zmlúv postupom zadávania podprahovej zákazky v hodnote 7 166 mil. Sk (tabuľka č. 3).

tabuľka č. 3
Rok | 2007
Zákazky | Nadlimitné | Podlimitné | Spolu

Subjekt

Hodnota v mil. Sk

Podiel
v %

Hodnota v mil. Sk

Podiel
v %

Hodnota v mil. Sk

Podiel
v %

Verejný obstarávateľ | 28 120 | 38,0 | 17 815 | 24,0 | 45 935 | 62,0
Obstarávateľ | 25 747 | 34,7 | 1 427 | 1,9 | 27 174 | 36,6
Iné subjekty | 147 | 0,2 | 919 | 1,2 | 1 066 | 1,4
Spolu | 54 014 | 72,9 | 20 161 | 27,1 | 74 175 | 100,0
	
Zrušených bolo 279 vyhlásených postupov vo verejnom obstarávaní (počet je uvádzaný 
bez 5 súťaží návrhov). Najčastejším dôvodom zrušenia použitého postupu zadávania zákazky bola zmena okolností, na základe ktorých bolo verejné obstarávanie vyhlásené, a to v 47 % postupov.
Podľa predmetu zákazky a počtu 1 429 (41,0 %) ukončených postupov boli najviac obstarávané tovary v hodnote 23 554 mil. Sk, ale podľa zmluvnej hodnoty 29 805 mil. Sk najvyšší podiel pripadá na stavebné práce s 857 (24,6 %) ukončenými postupmi. Služby boli 
obstarávané v 1 197 ukončených postupoch v hodnote 20 816 mil. Sk, z toho pripadlo 750 
na prioritné služby v kategóriách 1 až 16 (príloha č. 2 k zákonu) v hodnote 11 916 mil. Sk 
a 447 na neprioritné služby v kategóriách 17 až 27 (príloha č. 3 k zákonu) v hodnote 8 900 mil. Sk (prílohy č. 5 a 6).

Nadlimitným obstarávaním podľa predmetu zákazky a počtu ukončených postupov boli najviac obstarávané služby v 292 postupoch v hodnote 18 450 mil. Sk, následne tovary v 250 postupoch v hodnote 20 448 mil. Sk a stavebné práce v 27 postupoch v hodnote 15 116 mil. Sk (tabuľka č. 4).

tabuľka č. 4
Rok | 2007
Zákazky | Predmet | Hodnota | Postupy
| | v mil. Sk | v % | počet | v %
Nadlimitné | Tovary | 20 448 | 27,5 | 250 | 7,1
| Služby | 18 450 | 24,9 | 292 | 8,4
| Stavebné práce | 15 116 | 20,4 | 27 | 0,8
| Spolu | 54 014 | 72,8 | 569 | 16,3
Podlimitné | Tovary | 3 106 | 4,2 | 1 179 | 33,9
| Služby | 2 366 | 3,2 | 905 | 26,0
| Stavebné práce | 14 689 | 19,8 | 830 | 23,8
| Spolu | 20 161 | 27,2 | 2 914 | 83,7
Celkove | Tovary | 23 554 | 31,7 | 1 429 | 41,0
| Služby | 20 816 | 28,1 | 1 197 | 34,4
| Z toho: | | | |
| Prioritné služby kat. 1 až 16 | 11 916 | 16,1 | 750 | 21,5
| Neprioritné služby kat. 17 až 27 | 8 900 | 12,0 | 447 | 12,9
| Stavebné práce | 29 805 | 40,2 | 857 | 24,6
| Spolu | 74 175 | 100,0 | 3 483 | 100,0

Použitie transparentných postupov verejného obstarávania (verejná súťaž, užšia súťaž, rokovacie konanie so zverejnením, súťažný dialóg) predstavovalo 75,4 % z celkového počtu ukončených postupov verejného obstarávania a 81,6 % finančného objemu z celkovej hodnoty verejného obstarávania. Pozitívnym dosahom zákona, ktorý ustanovil verejným obstarávateľom 
a obstarávateľom pred uzavretím zmluvy povinnosť písomne oznámiť úradu začatie rokovacieho konania bez zverejnenia bezodkladne po odoslaní výzvy na rokovanie, ale najneskôr 14 dní pred uzavretím zmluvy, je pokles v minulosti tak často používaného nesúťažného postupu – rokovacieho konania bez zverejnenia – oproti roku  2006 o 8,1 %. 
Pretože zákon je účinný od 1. 2. 2006, prejavil sa výrazný pokles rokovacieho konania 
bez zverejnenia v priebehu dvoch rokov, čo do počtu ukončených postupov, až o 14,8 % oproti roku 2005. Rokovacím konaním bez zverejnenia boli uzatvorené zmluvy v hodnote 11 081 mil.  Sk, čo predstavuje 18,4 % z celkovej hodnoty verejného obstarávania, pričom v roku 2006 to bolo 22,5 % (tabuľka č. 5 a príloha č. 8). 

Približne každý šiesty vyhlásený postup verejného obstarávania bol zrušený. V 33 (15,2 %) postupoch zrušených verejných a užších súťaží sa pokračovalo rokovacím konaním bez zverejnenia, pretože v predchádzajúcej verejnej súťaži alebo užšej súťaži nebola predložená ani jedna ponuka, alebo ani jedna z predložených ponúk nevyhovovala požiadavkám určeným verejným obstarávateľom a obstarávateľom, čo predstavuje 9,4 % z počtu rokovacích konaní bez zverejnenia.

Čiastkové zmluvy na základe rámcových dohôd boli uzavreté v hodnote 
6 887 mil. Sk v počte 2 279 zmlúv.

tabuľka č. 5
Rok | 2006 | 2007
Postupy VO | Hodnota | Postupy | Hodnota | Postupy
| v mil. Sk | v % | počet | v % | v mil. Sk | v % | počet | v %
Verejná súťaž | 55 365 | 59,8 | 2 246 | 59,1 | 30 573 | 50,8 | 955 | 66,8
Užšia súťaž | 7 889 | 8,5 | 266 | 7,0 | 6 083 | 10,2 | 94 | 6,6
Rokovacie kon. so zverejnením | 8 518 | 9,2 | 46 | 1,2 | 10 930 | 18,1 | 37 | 1,9
Rokovacie kon. bez zver. bez ČZ^** | 20 780 | 22,5 | 1 243 | 32,7 | 11 081 | 18,4 | 351 | 24,6
Súťažný dialóg | 26 | 0,0 | 1 | 0,0 | 1 520 | 2,5 | 2 | 0,1
Spolu | 92 578 | 100,0 | 3 802 | 100,0 | 60 187 | 100,0 | 1 429 | 100,0
Podprahové zákazky | 7 111 | - | 1 528 | - | 7 166 | - | 1 853 | -
Neprioritné služby (len PP postup^*) | 2 053 | - | 191 | - | 6 822 | - | 201 | -
Celkove | 101 742 | - | 5 521 | - | 74 175 | - | 3 483 | -
ČZ^** | 9 235 | - | 4 439 | - | 6 887 | - | 2 279 | -
Súťaž návrhov | 5 | - | 9 | - | 0,006 | - | 5 | -
Koncesie | 0 | - | 0 | - | 121 | - | 1 | -
•	*len PP postup – len podprahový postup
•	** ČZ – čiastkové zmluvy uzavreté na základe rámcových dohôd

Hodnotenie verejného obstarávania z hľadiska projektov financovaných z fondov EÚ 
na základe oznámení je nasledovné: 579 ukončených a  51 zrušených postupov verejného obstarávania. Podiel na celkovom finančnom objeme bol 18 363 mil. Sk (24,8 %), čo je výrazný pokles oproti roku 2006 o 14 326 mil. Sk (43,8 %) hodnoty zmlúv týkajúcich sa projektov financovaných z fondov EÚ, pričom v roku 2006 bola hodnota takýchto zmlúv 32 689 mil. Sk (príloha č. 9).
Hodnota 41 uzavretých čiastkových zmlúv bola 746 mil. Sk. Pri 35 ukončených postupoch boli uzavreté zmluvy s uchádzačmi so sídlom v zahraničí, ktorých hodnota predstavuje 
2 902 mil. Sk.
„Iné subjekty,“ ktoré obstarávali na základe poskytnutých finančných prostriedkov 
od verejného obstarávateľa, z celkového počtu 197 zákaziek až v 158 postupoch išlo o financovanie z fondov EÚ a hodnota zmlúv bola 898 mil. Sk.

Pri 117 ukončených postupoch boli s uchádzačmi so sídlom v zahraničí uzavreté zmluvy v celkovej hodnote 8 096 mil. Sk, čo je 10,9 % z celkovej hodnoty zmlúv, ktoré sú výsledkom verejného obstarávania. Najúspešnejší uchádzači boli z Českej republiky, a to v 76 postupoch a uzavreli zmluvy v hodnote 4 684 mil. Sk. Ďalší boli uchádzači z Nemecka, ktorí uspeli v 9 postupoch a uzavreli zmluvy v hodnote 41 mil. Sk a uchádzači z Rakúska uspeli v 7 postupoch s uzavretými zmluvami v hodnote 153 mil. Sk.
V roku 2007 s uchádzačmi z krajín EÚ bolo ukončených 95,7 % postupov z celkového počtu postupov ukončených s uchádzačmi so sídlom v zahraničí (príloha č. 10).

2.	Verejný obstarávateľ („klasický sektor“) - vyhodnotenie výsledkov verejného obstarávania

V rámci verejných obstarávateľov („klasický sektor“) je podrobne vyhodnotená verejná správa, a to samostatne „štátna správa“ a samostatne „územná samospráva“. 

Údaje za verejných obstarávateľov („klasický sektor“) sú v prílohách č. 11 až 17. 
Údaje za „iné subjekty“ sú v prílohách č. 11 až 16. 

Počet 3 074 ukončených postupov organizovaných verejnými obstarávateľmi („klasický sektor“) je až 88,2 % z celkového počtu ukončených postupov roku 2007. Z toho rámcové dohody boli uzavreté v 182 postupoch. Zrušených bolo 237 vyhlásených postupov vo verejnom obstarávaní 
(tabuľka č. 6).

tabuľka č. 6
Rok | 2007
Zákazky | Predmet | Hodnota | Postupy
| | v mil. Sk | v % | počet | v %
Nadlimitné | Tovary | 14 366 | 31,2 | 203 | 6,6
| Služby | 11 248 | 24,5 | 226 | 7,4
| Stavebné práce | 2 507 | 5,5 | 7 | 0,2
| Spolu | 28 121 | 61,2 | 436 | 14,2
Podlimitné | Tovary | 2 693 | 5,9 | 1 055 | 34,3
| Služby | 2 036 | 4,4 | 802 | 26,1
| Stavebné práce | 13 087 | 28,5 | 781 | 25,4
| Spolu | 17 816 | 38,8 | 2 638 | 85,8
Celkove | Tovary | 17 058 | 37,1 | 1 258 | 40,9
| Služby | 13 284 | 28,9 | 1 028 | 33,5
| Stavebné práce | 15 593 | 34,0 | 788 | 25,6
| Spolu | 45 935 | 100,0 | 3 074 | 100,0

Verejní obstarávatelia („klasický sektor“) uzavreli zmluvy v hodnote 45 935 mil. Sk, 
čo predstavuje 61,9 % z celkovej hodnoty zmlúv, ktoré sú výsledkom verejného obstarávania. 
Hodnota zmlúv nadlimitného obstarávania 28 121 mil. Sk je 37,9 % z celkovej hodnoty zmlúv vyhodnocovaného verejného obstarávania a 61,2 % hodnoty zmlúv, ktoré sú výsledkom verejného obstarávania „klasického sektora“. 
Hodnota podlimitného obstarávania vrátane podprahových zákaziek 17 816 mil. Sk je 24 % z celkovej hodnoty zmlúv vyhodnocovaného verejného obstarávania a 38,8 % hodnoty zmlúv, ktoré sú výsledkom verejného obstarávania „klasického sektora“. Podlimitné obstarávanie s počtom 2 638 postupov tvorí 85,8 % ukončených postupov „klasického sektora“. Čiastkové zmluvy boli uzavreté v hodnote 3 880 mil. Sk v počte 1 822 zmlúv. 

S počtom 436 ukončených postupov bolo nadlimitné obstarávanie v prevažnej miere používané verejnými obstarávateľmi („klasický sektor“) až v 76,6 % postupov. Podiel nadlimitného obstarávania zastupuje len 14,2 % z celkového počtu ukončených postupov „klasického sektora“.

Tovary boli najviac obstarávaným predmetom na základe počtu 1 258 (40,9 %) ukončených postupov a aj na základe zmluvnej hodnoty 17 058 mil. Sk. 

V prípade nadlimitného obstarávania boli najčastejšie obstarávané služby v 226 postupoch v hodnote 11 248 mil. Sk, potom tovary v 203 postupoch v hodnote 14 366 mil. Sk a najmenej stavebné práce v 7 postupoch v hodnote 2 507 mil. Sk.

Verejní obstarávatelia („klasický sektor“) s uchádzačmi so sídlom v zahraničí uzavreli zmluvy v 80 ukončených postupoch v celkovej hodnote 749 mil. Sk. S uchádzačmi z Českej republiky boli uzavreté zmluvy v 55 postupoch v hodnote 557 mil. Sk. Ďalší boli uchádzači z Rakúska, ktorí uzavreli zmluvy v 6 postupoch v hodnote 119 mil. Sk (prílohy č. 16 a 17).

2.1. 	Štátna správa

Štátna správa vo verejnom obstarávaní je zastúpená skupinou verejných obstarávateľov „Slovenská republika zastúpená svojimi orgánmi“, „štátnymi agentúrami“ a „organizáciami riadenými verejným právom“. Údaje za štátnu správu sú v prílohách č. 11 až 16 a celkove 
v tabuľke č. 7.

tabuľka č. 7
Rok | 2007
Zákazky | Predmet | Hodnota | Postupy
| | v mil. Sk | v % | počet | v %
Nadlimitné | Tovary | 13 629 | 41,2 | 176 | 9,9
| Služby | 10 373 | 31,4 | 196 | 11,1
| Stavebné práce | 1 763 | 5,3 | 4 | 0,2
| Spolu | 25 765 | 77,9 | 376 | 21,2
Podlimitné | Tovary | 1 797 | 5,4 | 668 | 37,7
| Služby | 1 324 | 4,0 | 511 | 28,9
| Stavebné práce | 4 200 | 12,7 | 215 | 12,2
| Spolu | 7 321 | 22,1 | 1 394 | 78,8
Celkove | Tovary | 15 426 | 46,6 | 844 | 47,6
| Služby | 11 697 | 35,4 | 707 | 40,0
| Stavebné práce | 5 963 | 18,0 | 219 | 12,4
| Spolu | 33 086 | 100,0 | 1 770 | 100,0

2.1.1	Slovenská republika zastúpená svojimi orgánmi a štátnymi agentúrami

Slovenská republika zastúpená svojimi orgánmi a štátnymi agentúrami sa podieľala 
na verejnom obstarávaní celkovou hodnotou 22 610 mil. Sk, čo predstavuje 30,5 % podiel 
na verejnom obstarávaní celkove a 49,2 % podiel na obstarávaní „klasického sektora“.

Nadlimitným obstarávaním boli uzavreté zmluvy v hodnote 18 481 mil. Sk (81,7 %) a podlimitným obstarávaním zmluvy v hodnote 4 129 mil. Sk (18,3 %).

Slovenská republika zastúpená svojimi orgánmi a štátnymi agentúrami sa podieľala 33,6 % z počtu ukončených postupov „klasického sektora“ a uzavrela zmluvy v 1 032 ukončených postupoch. Zmluvy na služby boli uzavreté v 526 (50,9 %) postupoch a na tovary v 383 (37,1 %) postupoch. Zrušených bolo 90 vyhlásených postupov vo verejnom obstarávaní. 

Podľa zmluvnej hodnoty boli v prvom rade obstarávané služby v hodnote 9 946 mil. Sk (44,0 %), nasledovali tovary v hodnote 9 912 mil. Sk (43,8 %) a stavebné práce v hodnote 
2 753 mil. Sk (12,2 %).

Podiel použitia nadlimitného obstarávania predstavuje 255 ukončených postupov (24,7 %), z toho najviac pripadlo na služby 149 postupov v hodnote zmlúv 9 018  mil. Sk, na tovary 
105 postupov v hodnote 9 236 mil. Sk a na stavebné práce 1 postup v hodnote 227 mil. Sk.

Najčastejšie používaná bola verejná súťaž v 279 (27,0 %) ukončených postupoch. Rokovacie konanie bez zverejnenia bolo použité v 151 (14,6 %) ukončených postupoch. Najviac aplikovanou podmienkou pre použitie rokovacieho konania bez zverejnenia bola podmienka: „tovar, stavebné práce alebo služby z technických dôvodov, umeleckých dôvodov alebo 
z dôvodov vyplývajúcich z výhradných práv môže poskytnúť len určitý dodávateľ 
[ďalej len „§ 58 ods. 1 písm. b) zákona“]“ v 111 postupoch. 

Slovenská republika zastúpená svojimi orgánmi a štátnymi agentúrami v roku 2007 uzatvorila zmluvy v 31 ukončených postupoch s uchádzačmi so sídlom v zahraničí v hodnote 
276 mil. Sk, čo predstavuje 36,8 % z celkovej hodnoty zmlúv, ktoré uzavreli verejní obstarávatelia „klasického sektora“ s uchádzačmi zo zahraničia.
Podiel nadlimitného obstarávania bol 57,6 % ukončených postupov v hodnote zmlúv 
159 mil. Sk a v prevažnej miere boli obstarávané tovary. Najčastejšie boli zmluvy uzatvárané s uchádzačmi z Českej republiky v počte 8 ukončených postupov v hodnote 342 mil. Sk 
(prílohy č. 16 a 17).

2.1.2	Organizácie riadené verejným právom

	Organizácie riadené verejným právom, ktoré spadajú pod štátnu správu, uzavreli zmluvy v hodnote 10 477 mil. Sk, čo je 14,1 % podiel na verejnom obstarávaní celkove a 22,8 % podiel 
na obstarávaní „klasického sektora“.

	Nadlimitným obstarávaním boli uzavreté zmluvy v hodnote 7 285 mil. Sk (69,5 %) a podlimitným obstarávaním zmluvy v hodnote 3 192 mil. Sk (30,5 %).

	Organizácie riadené verejným právom ukončili 738 postupov (24,0 %) 
z celkového počtu postupov „klasického sektora“, najvyšší počet postupov pripadá na zákazky 
na dodanie tovarov 461 (62,5 %), následne na služby v počte 181 (24,5 %) a stavebné práce v počte 
96 (13,0 %). Zrušených bolo 58 vyhlásených postupov vo verejnom obstarávaní.

	Z hodnoty zmlúv uzavretých organizáciami riadenými verejným právom bola najvyššia hodnota zmlúv na dodanie tovarov 5 514 mil. Sk (52,6 %), na stavebné práce 3 211 mil. Sk 
(30,6 %) a na služby 1 752 mil. Sk (16,7 %).

	Nadlimitným obstarávaním bolo ukončených 121 (16,4 %) postupov, z toho najviac pripadlo: na tovary 71 v hodnote 4 393 mil. Sk, na služby 47 postupov v hodnote
1 356 mil. Sk a na stavebné práce 3 postupy v hodnote 1 357 mil. Sk.

	Najčastejšie používaná bola verejná súťaž, a to v 253 (34,2 %) ukončených postupoch. Rokovacie konanie bez zverejnenia bolo použité v 100 (13,5 %) ukončených postupoch, pri ktorých najčastejšou podmienkou bola podmienka podľa § 58 ods. 1 písm. b) zákona, a to v 54 postupoch. 

	S uchádzačmi so sídlom v zahraničí uzavreli organizácie riadené verejným právom zmluvy v 31 ukončených postupoch v hodnote 365 mil. Sk, čo predstavuje 48,7 % z celkovej hodnoty zmlúv, ktoré uzavreli verejní obstarávatelia („klasický sektor“) s uchádzačmi zo zahraničia.
Z toho nadlimitné obstarávanie predstavovalo 6 ukončených postupov v hodnote 268 mil. Sk, s najvyšším zastúpením za tovar 5 postupov v hodnote 192 mil. Sk a za službu 1 postup v hodnote 77 mil. Sk.

2.2. 	Územná samospráva

	Druhou hodnotenou kategóriou verejných obstarávateľov v rámci „klasického sektora“ 
je územná samospráva v členení na: obec a vyšší územný celok, regionálna agentúra, organizácia riadená verejným právom a združenie právnických osôb.

	Je to významná skupina verejných obstarávateľov „klasický sektor“, ktorá ovplyvňuje výsledky verejného obstarávania, a  to celkovou hodnotou uzavretých zmlúv
12 848 mil. Sk,  čo je 17,3 % podiel na verejnom obstarávaní celkove a 28,0 % podiel 
na obstarávaní „klasického sektora“ (tabuľka č. 8). Podrobné údaje za územnú samosprávu 
sú v prílohách č. 11 až 16.

tabuľka č. 8
Rok | 2007
Zákazky | Predmet | Hodnota | Postupy
| | v mil. Sk | v % | počet | v %
Nadlimitné | Tovary | 737 | 5,7 | 27 | 2,1
| Služby | 875 | 6,8 | 30 | 2,3
| Stavebné práce | 743 | 5,8 | 3 | 0,2
| Spolu | 2 355 | 18,3 | 60 | 4,6
Podlimitné | Tovary | 896 | 7,0 | 387 | 29,7
| Služby | 712 | 5,5 | 291 | 22,3
| Stavebné práce | 8 886 | 69,2 | 566 | 43,4
| Spolu | 10 494 | 81,7 | 1 244 | 95,4
Celkove | Tovary | 1 633 | 12,7 | 414 | 31,8
| Služby | 1 587 | 12,3 | 321 | 24,6
| Stavebné práce | 9 629 | 75,0 | 569 | 43,6
| Spolu | 12 849 | 100,0 | 1 304 | 100,0

2.2.1	Obec a vyšší územný celok, regionálna agentúra

	Obce a vyššie územné celky a regionálne agentúry mali 15,4 % podiel na verejnom obstarávaní celkove a 25 % podiel na obstarávaní „klasického sektora“ v hodnote zmlúv
11 405 mil. Sk, čím patria k najpočetnejšej skupine obstarávajúcich subjektov.

Nadlimitným obstarávaním boli uzavreté zmluvy v hodnote 2 209 mil. Sk (19,4 %) 
a podlimitným obstarávaním v hodnote 9 196 mil. Sk (80,6 %).

Na rozdiel od štátnej správy, obce a vyššie územné celky s regionálnymi agentúrami najviac obstarávali stavebné práce v hodnote zmlúv 8 833 mil. Sk, čo je 77,4 % z hodnoty verejného obstarávania územnej samosprávy.

Obce a vyššie územné celky a regionálne agentúry uzavreli zmluvy v 1 048 (80,4 %) ukončených postupoch. Zrušených bolo 77 vyhlásených postupov vo verejnom obstarávaní.
Postupmi pre nadlimitné zadávanie zákaziek boli uzavreté zmluvy v 50 ukončených postupoch, z toho  na služby v 26 postupoch v hodnote 809 mil. Sk, na tovary v 21 postupoch v hodnote 657 mil. Sk a na stavebné práce v 3 postupoch v hodnote 743 mil. Sk.

Podobne ako v štátnej správe, aj v prípade obcí a vyšších územných, celkov ako aj regionálnych agentúr, bola verejná súťaž najviac používaným postupom v počte 289 (27,6 %) ukončených postupov. Rokovacie konanie bez zverejnenia bolo použité v 30 (2,9 %) ukončených postupoch. Rovnako, ako subjekty štátnej správy, aj obce a vyššie územné celky a regionálne agentúry najčastejšie využívali podmienku podľa § 58 ods. 1 písm. b) zákona v 14 postupoch. 

S uchádzačmi so sídlom v zahraničí obce a vyššie územné celky a regionálne agentúry uzavreli zmluvy v 14 postupoch v hodnote 93 mil. Sk, čo je 12,4 % z celkovej hodnoty zmlúv, ktoré uzavreli verejní obstarávatelia „klasického sektora“. V prevažnej miere boli obstarávané služby, 
a to v hodnote 46 mil. Sk. 

2.2.2	Organizácia riadená verejným právom

Druhou hodnotenou skupinou verejných obstarávateľov „územnej samosprávy“ 
sú organizácie riadené verejným právom, ktoré v roku 2007 uzavreli zmluvy v celkovej hodnote 
1 136 mil. Sk. Je to 1,5 % podiel na verejnom obstarávaní celkove a 2,5 % podiel na obstarávaní „klasického sektora“.

Nadlimitné obstarávanie predstavuje zmluvnú hodnotu 98 mil. Sk (8,6 %) a podlimitné obstarávanie zmluvnú hodnotu 1 038 mil. Sk (91,4 %).

Organizácie riadené verejným právom uzatvorili zmluvy, ktorých finančný objem najviac pripadá na stavebné práce, a to 578 mil. Sk (50,9 %). Tovary boli obstarávané v hodnote 
371 mil. Sk (32,7 %) a služby v hodnote 187 mil. Sk (16,4 %). Zmluvy uzavreli v 234 (18 %) ukončených postupoch, pričom zrušených bolo 9 vyhlásených postupov vo verejnom obstarávaní.

Postupmi pre nadlimitné zadávanie zákaziek boli uzavreté zmluvy v 7 postupoch a boli aplikované na tovary v 5 postupoch (56 mil. Sk) a na služby v 2 postupoch (41 mil. Sk).

Podobne, ako v štátnej správe, aj v prípade organizácií riadených verejným právom bola verejná súťaž najviac používaným postupom v 50 (21,4 %) ukončených postupoch. Rokovacie konanie bez zverejnenia bolo druhým najpoužívanejším postupom, v 18 (7,8 %) postupoch. 

S uchádzačmi so sídlom v zahraničí uzavreli podlimitným obstarávaním zmluvy 
v 3 ukončených postupoch v hodnote zmlúv 8 mil. Sk.

2.2.3	Združenie právnických osôb

Treťou hodnotenou skupinou verejných obstarávateľov „územnej samosprávy“ je združenie právnických osôb, ktoré v roku 2007 ukončilo 22 postupov v celkovej hodnote zmlúv 306 mil. Sk. Je to 2,4 % podiel na verejnom obstarávaní „územnej samosprávy“ celkove a 0,7 % podiel 
na obstarávaní „klasického sektora“. Zrušené boli 3 vyhlásené postupy vo verejnom obstarávaní.

Nadlimitné obstarávanie s počtom 3 ukončených postupov  bolo aplikované na tovary v hodnote zmlúv 23 mil. Sk (7,5 %) a na služby v hodnote zmlúv 24 mil. Sk, podlimitné obstarávanie s počtom 22 ukončených postupov v hodnote zmlúv 259 mil. Sk (84,6 %).

Táto skupina verejných obstarávateľov uzatvorila zmluvy, ktorých hodnota pripadá najviac na stavebné práce v hodnote 218 mil. Sk (71,2 %), na obstarávanie tovarov v hodnote 44 mil. Sk (14,4 %) a služieb v hodnote 44 mil. Sk (14,4 %).
S uchádzačmi so sídlom v zahraničí uzavreli nadlimitným obstarávaním 1 zákazku v hodnote 
7 mil. Sk.

3.	Obstarávateľ („vybrané odvetvia“) - vyhodnotenie výsledkov verejného obstarávania

Ďalšou samostatne hodnotenou skupinou sú obstarávatelia („vybrané odvetvia“), ktorí v roku 2007 uzavreli zmluvy v celkovej hodnote 27 174 mil. Sk, čo predstavuje 36,6 % podiel 
na verejnom obstarávaní celkove. Údaje za obstarávateľov („vybrané odvetvia“) sú v prílohách 
č. 18 až 21 a podľa oblasti ich činností sú v prílohách č. 18 až 20.

Podľa predmetu zákazky boli najviac obstarávané služby v 88 ukončených postupoch v hodnote zmlúv 7 244 mil. Sk, čo predstavuje 26,6 % z celkovej hodnoty obstarávania „vybraných odvetví“. Z toho hodnota zmlúv prioritných služieb v kategóriách 1 až 16 (príloha č. 2 k zákonu) bola 6 309 mil. Sk (87,1 %). Neprioritné služby v kategóriách 17 až 27 (príloha č. 3 k zákonu) boli v hodnote zmlúv 935 mil. Sk (12,9 %). Zákazky na dodanie tovaru v počte 74 ukončených postupov dosiahli hodnotu 6 108 mil. Sk (22,5 %) a stavebné práce s počtom 50 ukončených postupov dosiahli hodnotu13 822 mil. Sk (50,9 %) (tabuľka č. 9).

tabuľka č. 9
Rok | 2007
| Predmet | Hodnota | Postupy
| | v mil. Sk | v % | počet | v %
Nadlimitné zákazky | Tovary | 6 000 | 22,1 | 41 | 19,3
| Služby | 7 137 | 26,2 | 62 | 29,2
| Stavebné práce | 12 610 | 46,4 | 20 | 9,4
| Spolu | 25 747 | 94,7 | 123 | 57,9

Nepovinné oznámenia
(§ 1 ods. 2 písm. t) zákona)

Tovary

108

0,4

33

15,6

| Služby | 107 | 0,4 | 26 | 12,3
| Stavebné práce | 1 212 | 4,5 | 30 | 14,2
| Spolu | 1 427 | 5,3 | 89 | 42,1
Celkove | Tovary | 6 108 | 22,5 | 74 | 34,9
| Služby | 7 244 | 26,6 | 88 | 41,5
| Stavebné práce | 13 822 | 50,9 | 50 | 23,6
| Spolu | 27 174 | 100,0 | 212 | 100,0

	Podiel používania nadlimitného obstarávania predstavuje 123 (57,9 %) ukončených postupov v hodnote zmlúv 27 174 mil. Sk (94,7 %), z toho: na tovary 41 postupov (6 000 mil. Sk), na služby 62 postupov (7 137 mil. Sk), z ktorých prioritné služby v kategóriách 1 až 16 (príloha č. 2 k zákonu) boli v hodnote 4 950 mil. Sk a neprioritné služby v kategóriách 17 až 27 (príloha č. 3 
k zákonu) boli  v hodnote 2 187 mil. Sk a na stavebné práce 20 postupov (12 610 mil. Sk). 

Na základe dobrovoľnosti obstarávatelia doručili na úrad oznámenia o uzavretí zmluvy podľa § 1 ods. 2 písm. t) zákona, ktorých cena bez DPH je nižšia ako zákonom stanovený finančný limit pre nadlimitné obstarávanie (tabuľka č. 9). 

Z celkového počtu ukončených postupov v roku 2007 pripadá na „vybrané odvetvia“ 
212 (6,1 %) ukončených postupov. Zrušených bolo 34 vyhlásených postupov vo verejnom obstarávaní.

Obstarávatelia („vybrané odvetvia“) používali prioritne verejnú súťaž v 63 (29,7 %) ukončených postupoch. Rokovacie konanie bez zverejnenia použili v 48 (22,6 %) ukončených postupoch. Najviac aplikovanou podmienkou pre použitie rokovacieho konania bez zverejnenia bola podmienka: „tovar, stavebné práce alebo služby z technických dôvodov, umeleckých dôvodov alebo z dôvodov vyplývajúcich z výhradných práv môže poskytnúť len určitý dodávateľ [ďalej len „§ 88 ods. 1 písm. c) zákona“]“ v 24 postupoch (príloha č. 19).

V roku 2007 obstarávatelia („vybrané odvetvia“) ukončili 15 postupov, na základe ktorých uzavreli zmluvy s uchádzačmi so sídlom v zahraničí v hodnote 7 254 mil. Sk, čo predstavuje 26,7 % z celkovej hodnoty zmlúv, ktoré uzavreli „vybrané odvetvia“.
Z toho hodnota nadlimitného obstarávania bola 7 128 mil. Sk (98,3 %) a v prevažnej miere boli obstarávané stavebné práce v hodnote 5 216 mil. Sk. Najúspešnejší uchádzači boli z Českej republiky, s ktorými boli uzavreté zmluvy v hodnote 4 092 mil. Sk (príloha č. 20 a 21).

4.	Podnikateľské subjekty vo verejnom obstarávaní

Úrad vyhodnotil aj uchádzačov - podnikateľské subjekty, ktoré uspeli v procese verejného obstarávania a uzavreli zmluvy s verejnými obstarávateľmi, obstarávateľmi a inými subjektmi. Podnikateľské subjekty boli hodnotené z rôznych hľadísk: podľa veľkosti podniku, druhu vlastníctva, právnej formy, podľa veľkosti objemu produkcie a sídla firmy. K spracovaniu bolo použité štatistické zatriedenie subjektov podľa Štatistického registra organizácií.

Podľa druhu vlastníctva a hodnoty zmlúv verejného obstarávania pripadá na súkromný sektor až 66,6 % hodnoty uzavretých zmlúv vo verejnom obstarávaní, na verejný sektor 2,2 % a zatiaľ nezistené vlastníctvo firiem (vrátane podnikateľských subjektov so sídlom v zahraničí) 
31,2 %.

Podľa veľkosti podniku, t. j. podľa počtu zamestnancov a hodnoty zmlúv verejného obstarávania pripadá na veľké podniky (250 a viac zamestnancov) 30,1 %, na stredné podniky 
(50 až 249 zamestnancov) 19,4 %, na malé podniky (0 až 49 zamestnancov) 39,4 % a podnikateľské subjekty so sídlom v zahraničí a iné nezistené subjekty 11,1 %.

Podľa právnej formy pripadá na právnické osoby 88,5 % hodnoty zmlúv verejného obstarávania, na fyzické osoby 3,4 % a na zahraničné organizácie a iné nezistené subjekty 8,1 %.

Podľa regionálneho členenia Slovenskej republiky pripadá na Bratislavský kraj 38,9 % hodnoty uzavretých zmlúv verejného obstarávania, na Západné Slovensko 23,9 %, na Stredné Slovensko 19,4 %, na Východné Slovensko 15,6 %. Na Slovenskú republiku pripadá 97,8 % 
a na zahraničie 2,2 % hodnoty uzavretých zmlúv.

Záver

Aplikácia zákona sa prejavila na štatistických výsledkoch, a to z niekoľkých hľadísk. Jedným z hlavných hľadísk bol nižší počet aktívnych verejných obstarávateľov, obstarávateľov a iných subjektov, ktorí použili nadlimitné a podlimitné obstarávanie, ich počet klesol v porovnaní s rokom 2006 o 385. Ďalším hľadiskom boli fondy EÚ, z ktorých oproti predchádzajúcemu roku 2006 sa zaznamenal výrazný pokles hodnoty zmlúv, ktoré sa týkajú projektov financovaných z fondov EÚ o 14 326 mil. Sk.

Z hľadiska použitia postupov verejného obstarávania zákon významne prispel k poklesu počtu rokovacích konaní bez zverejnenia z 32,7 % na 24,6 %. Najviac používaným postupom verejného obstarávania bola verejná súťaž (66,8 %).

Spolu bolo ukončených 3 483 postupov, na základe ktorých boli uzavreté zmluvy v hodnote 74 175 mil. Sk. Nadlimitné obstarávanie s počtom 569 (16,3 %) ukončených postupov predstavovalo hodnotu zmlúv 54 014 mil. Sk (72,8 %). Podlimitné obstarávanie s počtom 
2 914 (83,7 %) ukončených postupov bolo v hodnote zmlúv 20 161 mil. Sk (27,2 %).

Verejní obstarávatelia („klasický sektor“) sa podieľali na verejnom obstarávaní v počte 
3 074 (88,3 %) ukončených postupov hodnotou zmlúv  45 935 mil. Sk (61,9 %). Nadlimitné obstarávanie s počtom 436 (14,2 %) ukončených postupov predstavuje hodnotu zmlúv 
28 121 mil. Sk (61,2 %). Podlimitné obstarávanie s počtom 2 638 (85,8 %) ukončených postupov predstavuje hodnotu zmlúv 17 816 mil. Sk (38,8 %). 

Obstarávatelia („vybrané odvetvia“) sa podieľali na verejnom obstarávaní v počte 
212 (6,1 %) ukončených postupov v hodnote zmlúv 27 174 mil. Sk (36,6 %). Nadlimitné obstarávanie v tomto odvetví s počtom 123 (57,9 %) ukončených postupov predstavuje hodnotu zmlúv 25 747 mil. Sk (94,7 %) a 89 (42,1 %) oznámených ukončených postupov podľa § 1 ods. 2 písm. t) zákona v hodnote zmlúv 1 427 mil. Sk (5,3 %).

„Iné subjekty“ uzavreli zmluvy v hodnote 1 066 mil. Sk s počtom 197 (5,7 %) ukončených postupov. Nadlimitné obstarávanie v hodnote zmlúv 147 mil. Sk použili v 10 (5,1 %) postupoch a podlimitné obstarávanie v hodnote 919 mil. Sk použili v 187 (94,9 %) postupoch.

Počet uzatvorených čiastkových zmlúv na základe rámcových dohôd bol 2 279, v hodnote 6 887 mil. Sk. Verejní obstarávatelia („klasický sektor“) uzavreli 1 822 čiastkových zmlúv v hodnote 3 880 mil. Sk, obstarávatelia („vybrané odvetvia“) uzavreli 457 čiastkových zmlúv v hodnote 3 007 mil. Sk.

Celkový počet oznámení vrátane oznámení o uzavretí čiastkových zmlúv uzavretých 
na základe rámcových dohôd  poklesol o 4 428 v porovnaní s rokom 2006. Priemerná zmluvná hodnota na jednu zákazku verejného obstarávania je 21,26 mil. Sk, je to o 15,5 % vyššia hodnota, ako v minulom roku. 

Pri zákazkách týkajúcich sa projektov financovaných z fondov EÚ bolo ukončených 579 postupov verejného obstarávania v zmluvnej hodnote 18 363 mil. Sk a zrušených 51 vyhlásených postupov vo verejnom obstarávaní. Hodnota 41 čiastkových zmlúv bola 746 mil. Sk.

Uchádzači zo zahraničia boli úspešní v 117 postupoch verejného obstarávania, 
čo predstavuje 3,4 % z celkového počtu ukončených postupov v zmluvnej hodnote 8 096 mil. Sk. 

Z toho verejní obstarávatelia („klasický sektor“) uzavreli zmluvy s uchádzačmi 
zo zahraničia v 80 postupoch v hodnote 749 mil. Sk, obstarávatelia („vybrané odvetvia“) 
v 15 postupoch v hodnote 7 254 mil. Sk a „iné subjekty“ v 22 postupoch v hodnote 93 mil. Sk. Zahraniční uchádzači boli úspešní v 31 nadlimitných postupoch a uzavreli zmluvy v hodnote 
7 622 mil. Sk, z toho „klasický sektor“ v 14 postupoch uzavrel zmluvy v hodnote 467 mil. Sk.

Ku kvalite oznámení prispieva zasielanie oznámení on-line (2 810 oznámení, čo je 24 % z celkového počtu všetkých oznámení od 250 aktívnych verejných obstarávateľov, obstarávateľov) a predpokladá sa, že v budúcnosti bude podiel on-line oznámení narastať. 

Záverom možno konštatovať, že v roku 2007 bol zaznamenaný pokles počtu oznámení z viacerých dôvodov. Zákonom boli upravené finančné limity smerom nahor a pre obstarávateľov („vybrané odvetvia“) bolo stanovené postupovať podľa zákona len v prípade nadlimitných zákaziek pre tovary a služby s predpokladanou hodnotou nad 16 785 478 Sk a stavebné práce s predpokladanou hodnotou nad 209 937 800 Sk. Pre verejných obstarávateľov („klasický sektor“) bola určená povinnosť doručiť informáciu o uzavretí zmluvy – podprahové zákazky úradu 
pre tovary a služby s predpokladanou hodnotou od 1 mil. Sk do 2 mil. Sk a pre stavebné práce 
od 4 mil. Sk do 12 mil. Sk.

K pozitívnemu dosahu aplikácie zákona patrí, že prispel k priaznivejšiemu pomeru transparentných postupov v porovnaní s nesúťažnými, a to sprísnením podmienok pri použití rokovacieho konania bez zverejnenia.